રાહુલે કહ્યું કે, દરેક નાગરિકના બેન્ક એકાઉન્ટમાં 15 લાખ રૂપિયા જમા થવાની વાત કરી હતી તો એ ક્યાં છે? એ જુમલા નંબર-1 હતો. એમણે કહ્યું હતું કે ભારતમાં યુવાઓ માટે બે કરોડ નોકરીઓનું સર્જન કરવામાં આવશે, તો ક્યાં છે આ નોકરીઓ? આ છે, જુમલા નંબર-2. દેશના યુવાઓએ પીએમ મોદીમાં વિશ્વાસ મૂક્યો હતો. હકીકત એ છે કે માત્ર 4 લાખ યુવાઓને જ નોકરી મળી છે. ક્યારેક તેઓ એમ બોલે છે કે ‘પકોડા બનાવો’ અને પછી કહે છે કે ‘દુકાનો શરૂ કરો’. પણ એમને નોકરી કોણ આપશે?